CELEX: 32018D1228(01)
Language: hu
Date: 2018-12-10 00:00:00
Title: Az Európai Parlament elnökségének határozata (2018. december 10.), amely módosítja az európai parlamenti képviselők statútumának alkalmazási szabályait

28.12.2018   
               
               
                  HU
               
               
                  Az Európai Unió Hivatalos Lapja
               
               
                  C 466/8
               
            
         AZ EURÓPAI PARLAMENT ELNÖKSÉGÉNEK HATÁROZATA
         (2018. december 10.),
         amely módosítja az európai parlamenti képviselők statútumának alkalmazási szabályait
         (2018/C 466/02)
         AZ EURÓPAI PARLAMENT ELNÖKSÉGE,
         tekintettel az Európai Unió működéséről szóló szerződésre és különösen annak 223. cikke (2) bekezdésére,
         tekintettel az európai parlamenti képviselők statútumára (1),
         tekintettel az Európai Parlament eljárási szabályzatának 25. cikkére,
         mivel:
         
                     (1)
                  
                  
                     Az Európai Parlament tagjainak statútumára vonatkozó végrehajtási intézkedések (2) (a továbbiakban: végrehajtási intézkedések) 69. cikkének (1) bekezdésével összhangban a visszatéríthető utazási költségek, napidíjak és általános költségtérítések összegét az Elnökség évente, legfeljebb az Európai Uniónak az előző év októberi, az Eurostat által közzétett éves inflációja mértékének megfelelően indexálhatja.
                  
               
                     (2)
                  
                  
                     Az infláció mértéke az Európai Unióban a 2017. október és 2018. október közötti időszakban az Eurostat 2018. november 16-i közleménye szerint 2,2 % volt. Az infláció mértékét figyelembe vevő kiigazítások szerinti új összegek 2019. január 1-jétől alkalmazandók, és ennek megfelelően módosítani kell a végrehajtási intézkedéseket.
                  
               
                     (3)
                  
                  
                     A végrehajtási intézkedések 69. cikkének (2) bekezdése értelmében a végrehajtási intézkedések 33. cikkének (4) bekezdésében említett munkatársakra vonatkozó parlamenti asszisztensi költségtérítés legmagasabb összege szükség esetén évente indexálandó az Európai Unió tisztviselőinek a 259/68/EGK, Euratom, ESZAK tanácsi rendeletben megállapított személyzeti szabályzata 65. cikkének megfelelően megállapított adatok alapján (3).
                  
               
                     (4)
                  
                  
                     A Bizottság ennek értelmében 1,7 %-ban határozta meg a 2018. évi indexálás mértékét. Ennek megfelelően a parlamenti asszisztensi költségekre rendelkezésre álló költségtérítés összegének havi maximális összegét 2018. július 1-i hatállyal 24 943 euróra kell kiigazítani.
                  
               
                     (5)
                  
                  
                     A kiegészítő (önkéntes) nyugdíjalap elszámolása fényében szükséges néhány gazdasági szempontból elkerülhetetlen intézkedés meghozatala a kiegészítő (önkéntes) nyugdíjalap fenntarthatóságának javítása, a fokozódó likviditási probléma orvoslása, valamint a biztosításmatematikai hiány és az európai adófizetőkre háruló negatív következmények mérséklése céljából.
                  
               
                     (6)
                  
                  
                     E célból, valamint a már nyugdíjban részesülő kedvezményezettek szerzett jogainak tiszteletben tartása érdekében azon kedvezményezettek vonatkozásában, akik 2019. január 1-jéig nem teljesítik a nyugdíj igénybevételére vonatkozó valamennyi feltételt, a kiegészítő nyugdíjak szabályai a következőképpen kell, hogy módosuljanak: a jelenlegi 63 évről 65 évre kell emelni a kiegészítő (önkéntes) nyugdíjalap nyugdíjkorhatárát, és 5 %-os illetéket kell kivetni a 2019. január 1. után megállapított valamennyi nyugdíjkifizetésre. Ezek a lehető legkisebb beavatkozással járó intézkedések az érintettek szempontjából.
                  
               ELFOGADTA EZT A HATÁROZATOT:
         
            1. cikk
            A végrehajtási intézkedések a következőképpen módosulnak:
            
                        1.
                     
                     
                        A 15. cikk c) pontja helyébe a következő szöveg lép:
                        
                                    „c)
                                 
                                 
                                    személygépkocsival történő utazás esetén 0,53 EUR/km azzal, hogy a költségtérítés felső határa az oda-, illetve visszaút esetében 1 000 km-es távolság, továbbá adott esetben a kompátkelés vagy hasonló szállítás költségei.”
                                 
                              
                  
                        2.
                     
                     
                        A 20. cikk (1) bekezdésének a) pontja helyébe a következő szöveg lép:
                        
                                    „a)
                                 
                                 
                                    a megtett út 0. és 50. km-e közötti útszakaszra: 23,63 EUR;”
                                 
                              
                  
                        3.
                     
                     
                        A 22. cikk a következőképpen módosul:
                        
                                    a)
                                 
                                 
                                    az (1) bekezdés helyébe a következő szöveg lép:
                                    
                                       „(1)   A 10. cikk (1) bekezdésének b) pontjában meghatározott utazások során felmerült költségekre (a továbbiakban: egyéb útiköltség) vonatkozó éves költségtérítés maximális összege 4 454 EUR.”;
                                    
                                 
                              
                                    b)
                                 
                                 
                                    a (3) bekezdés első albekezdése helyébe a következő szöveg lép:
                                    
                                       „(3)   Az éves költségtérítés maximális összege azon utak tényleges költségeivel összefüggésben, amelyek keretében a bizottsági vagy albizottsági elnökök bizottságuk hatáskörébe tartozó, európai érdekű és parlamenti dimenzióval is rendelkező ügyekkel kapcsolatos konferenciákra vagy rendezvényekre utaznak, 4 454 EUR. Az ezeken való részvételhez azonban a Parlament elnökének előzetes jóváhagyását kell kérni, amelyre a fent említett maximális keret erejéig a rendelkezésre álló források ellenőrzését követően kerül sor.”
                                    
                                 
                              
                  
                        4.
                     
                     
                        A 24. cikk (2) bekezdésének helyébe a következő szöveg lép:
                        
                           „(2)   Ha a hivatalos tevékenység az Unió területén zajlik, a képviselők átalánypótlékra jogosultak, amelynek összege 320 EUR.”
                        
                     
                  
                        5.
                     
                     
                        A 26. cikk (2) bekezdésének helyébe a következő szöveg lép:
                        
                           „(2)   A 25. cikk szerinti költségtérítés havi összege 4 513EUR.”
                        
                     
                  
                        6.
                     
                     
                        A 33. cikk (4) bekezdése helyébe a következő szöveg lép:
                        
                           „(4)   A 34. cikkben említett valamennyi munkatársra vonatkozó havi költségtérítés legmagasabb összege 24 943 EUR.”
                        
                     
                  
                        7.
                     
                     
                        A 76. cikk a következőképpen módosul:
                        
                                    a)
                                 
                                 
                                    az (1) bekezdés helyébe a következő szöveg lép:
                                    
                                       „(1)   A volt képviselők vagy más kedvezményezettek számára a KKJ-szabályzat VII. mellékletének 1., 3. és 4. cikke értelmében egy 2019. január 1. előtt esedékessé vált kiegészítő nyugdíj továbbra is a 2018. december 31-ig alkalmazandó említett mellékletnek megfelelően fizetendő.”;
                                    
                                 
                              
                                    b)
                                 
                                 
                                    a (2) bekezdés helyébe a következő szöveg lép:
                                    
                                       „(2)   A 2019. január 1-jén még nem esedékessé vált bármely kiegészítő nyugdíjat a KKJ-szabályzat VII. melléklete 1. és 2. cikkének megfelelően kell meghatározni és kifizetni az alábbi feltételekre és eltérésekre figyelemmel:
                                       
                                                   a)
                                                
                                                
                                                   a nyugdíj azon napot követő naptári hónap első napjától fizetendő, amikor a képviselő betölti a 65 éves kort;
                                                
                                             
                                                   b)
                                                
                                                
                                                   a nyugdíj után különleges illeték fizetendő, amelynek összege a nyugdíj névértékének 5 %-a. Az illetéket közvetlenül a kiegészítő (önkéntes) nyugdíjalapba kell befizetni.”;
                                                
                                             
                                 
                              
                                    c)
                                 
                                 
                                    a cikk a következő (2a) bekezdéssel egészül ki:
                                    
                                       „(2a)   A KKJ-szabályzat VII. melléklete 3. és 4. cikkének megfelelően egyéb kedvezményezetteknek járó, de 2019. január 1-jén még nem esedékessé vált kiegészítő (önkéntes) nyugdíj után különleges illeték fizetendő, amelynek összege a fizetendő nyugdíj névértékének 5 %-a. Az illetéket közvetlenül a kiegészítő (önkéntes) nyugdíjalapba kell befizetni.”
                                    
                                 
                              
                  
         
            2. cikk
            Ez a határozat az Európai Unió Hivatalos Lapjában való kihirdetésének napját követő napon lép hatályba.
            Az 1. cikk (6) bekezdése kivételével – amely 2018. július 1-jétől alkalmazandó – e határozat 2019. január 1-jétől alkalmazandó.
         
         
            (1)  Az Európai Parlament 2005/684/EK, Euratom határozata (2005. szeptember 28.) az európai parlamenti képviselők statútumának elfogadásáról (HL L 262., 2005.10.7., 1. o.).
         
            (2)  Az Európai Parlament Elnökségének határozata (2008. május 19. és július 9.) az Európai Parlament tagjainak statútumára vonatkozó végrehajtási intézkedésekről (HL C 159., 2009.7.13., 1. o.).
         
            (3)  HL L 56., 1968.3.4., 1. o.